CELEX: C2005/281/59
Language: fi
Date: 2005-11-12 00:00:00
Title: Asia T-353/05: Kanne 20.9.2005 — Kubanski v. komissio

12.11.2005   
            
            
               FI
            
            
               Euroopan unionin virallinen lehti
            
            
               C 281/32
            
         Kanne 20.9.2005 — Kubanski v. komissio
   (Asia T-353/05)
   (2005/C 281/59)
   Oikeudenkäyntikieli: italia
   Asianosaiset
   
      Kantaja: Gabrielle Giancarla Sharon Kubanski (Leggiuno, Italia) (edustajat: avvocato Massimo Condinanzi ja avvocato Devis Bono)
   
      Vastaaja: Euroopan yhteisöjen komissio
   Vaatimukset
   
               —
            
            
               14.6.2005 tehty komission päätös, jolla hylättiin kantajan 16.2.2005 tekemä valitus nro R/170/05, on kumottava, sekä tämän seurauksena 16.12.2004 tehty päätös D(2002)34440 on kumottava;
            
         
               —
            
            
               Komissio on velvoitettava maksamaan palkanero 16.1.2005 lukien ja siihen asti, kunnes kantaja on siirretty uudelleen palkkaluokkaan B IV tasolle 2; korvauksen määrä määritetään esillä olevan asian kuluessa, mahdollisesti myös asiantuntijalausunnon avulla.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevan asian kantaja on riitauttanut päätöksen, jolla vastaaja on irtisanonut 4.10.2004 tehdyn väliaikaisen toimenhaltijan määräaikaisen sopimuksen. Tämän osalta on todettava, että komission mukaan irtisanomisen syynä oli, ettei kantaja täyttänyt henkilöstösääntöjen 5 artiklassa vaadittuja edellytyksiä. Erityisesti Kubanskin päästötodistus (turistitoimistojen virkailijan toimeen kelpuuttava todistus) ei sen mukaan mahdollista luokittelua palkkaluokan B*4 tasolle 2, jolle hänet on luokiteltu kyseisessä sopimuksessa.
   Kantaja esittää vaatimustensa tueksi seuraavaa:
   
               —
            
            
               Se, että avointa työpaikkaa koskevassa ilmoituksessa KOM/2004/5352/R, johon kantajan palvelukseenottomenettely ja nyt esillä oleva menettely perustuvat, ei mainittu, että siinä edellytettiin tietynlaista päästötodistusta.
            
         
               —
            
            
               Euroopan yhteisöjen virkamiehiin sovellettavien henkilöstösääntöjen 5 artiklan 3 kohdan a alakohdan ii alakohdan ja iii alakohdan rikkominen ja virheellinen soveltaminen. Kantaja toteaa tämän osalta yhtäältä, että kantajan päästötodistus on todistus kolmivuotisista keskiasteen opinnoista, joista saa ammatillisen kelpoisuuden, ja joista on pääsy ylemmän asteen opetukseen, ja että toisaalta 1.5.2001–30.4.2004 kantaja oli hoitanut Ispran yhteisessä tutkimuskeskuksessa täysin vastaavia tehtäviä kuin ne, jotka liittyvät esillä olevan asian kohteena olevaan, avoimeksi julistettuun tehtävään.
            
         
               —
            
            
               Euroopan yhteisöjen muihin toimenhaltijoihin sovellettavien palvelussuhteen ehtojen 14 ja 47–50 a artiklan rikkominen.
            
         
               —
            
            
               Luottamuksensuojan periaatteen loukkaaminen.
            
         
               —
            
            
               Hallinnon toiminnan lainvastaisuus siltä osin kuin oikeusvarmuuden ja yhdenvertaisen kohtelun periaatteita on loukattu.